Middelsstore (9-21 millimeter), høyt hvelvede, noe avlange gjødselbiller. Kroppsformen er smalere enn hos de fleste andre gjødselgravere (Scarabaeinae). På farge er de svarte, de fleste uten tydelig metallisk glans. Hodet er bredt skovlformet og kan ha knøler, men ikke lange horn, med to små tenner foran. Pronotum er bredere enn langt, bredest foran midten, med en grop på hver side og gjerne med en fin midtfure. Dekkvingene er jevnbrede til svakt ovale og har dype lengdefurer.